कहानी यहां खत्म नहीं हुई, बल्कि यहां से शुरू हुई, जब कांग्रेस ने इस एनकाउंटर और कैदियों के यूं इतमीनान से फरार होने पर सवाल दागना शुरू कर दिये कि कैदियों के पास हथियार कहां से आए, उन्हे नए कपड़े किसने मुहैया कराये, उन्हे जूते किसने दिलाये, ऐसे कई सवाल जो जेल महकमे में पसरी घूसखोरी और लापरवाही को उजागर करते हुये थे, का जबाब भाजपा ने यह कहते दिया कि इस पर राजनीति न की जाये. मुख्यमंत्री शिवराज सिंह चौहान ने तो ऐसी राजनीति पर लानत दे डाली जो शहादत का सम्मान न करे.